О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 994
от 22.11.2018 г.
За продажба на общински жилища на наематели, настанени по административен ред 
 На основание чл.21, ал.1, т.8 и ал.2 от ЗМСМА, чл.42, ал.1 и ал.2 от ЗОС, чл.47, ал.1, т.1 и т.3 от ЗОС, чл.35 и чл.36, ал.1 от Наредбата за реда и условията за управление и разпореждане с общински жилища, приета с Решение № 1147/23.07.2015 г. на ОбС Перник,
ОБЩИНСКИ СЪВЕТ РЕШИ:
I. На основание чл.21, ал.1 т.8 от ЗМСМА и чл.42, ал.2, във връзка с ал.1 от ЗОС изключва от общинските жилища за отдаване под наем общинското жилище, находящо се в гр. Перник, ул.“Максим Горки“ бл.2, вх.“А“, апартамент №104, ет.1 и дава съгласие същото да  премине в групата  общински жилища за продажба.
II. На основание чл.21, ал.1 т.8 от ЗМСМА и чл. 47, ал. 1, т.1 и т.3 от ЗОС, чл.35 и чл.36, ал.1 от НРУУРОЖ дава съгласие да се продаде жилището на правоимащите по пазарни цени, както следва:
  
На  ЛЮБОМИР ГЕОРГИЕВ ЛЮБЕНОВ, наемател на общинско жилище, находящо се в гр. Перник, ул.“Максим Горки“ бл.2, вх.“А“, апартамент №104, ет.1, който съгласно кадастралната карта и кадастралните регистри на гр. Перник представлява самостоятелен обект в сграда с идентификатор 55871.515.1435.1.104 /землище петдесет и пет хиляди осемстотин седемдесет и първи, кадастрален район петстотин и петнадесети, имот хиляда четиристотин тридесет и пети, сграда едно, самостоятелен обект сто и четвърти/, със застроена  площ – 54.45 кв.м, състоящ се от една стая, кухня и сервизни помещения в едно с мазе №4 със ЗП – 5,02 кв.м, при граници на апартамента: На същия етаж: 55871.515.1435.1.102; под обекта: Няма; Над обекта: 55871.515.1435.1.204,  при граници на мазе №4:  Изток – мазе №5; Запад – коридор, Север – мазе №3, Юг – коридор, жилището е актувано с акт за частна общинска собственост  №6885/06.04.2012 г., утвърден от Кмета на Община Перник, за сумата – 29 400 лв. /двадесет и девет хиляди и четиристотин лева/.
III. Възлага на Кмета на Община Перник да извърши необходимите процедури и да сключи договор за покупко-продажба.

Решението е прието на заседание на Общинския съвет, проведено на 22.11.2018г., Протокол № 18 т.11  от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

